Tabuzeggaɣt
Tabuzeggaɣt d aṭṭan avirusan anamsad (qessiḥen) yerna yettenṭaṭ yettnaɣ arrac imeẓyanen. Yessesrag-asen-d (yettsebbib-asen-d) kra n temrayin yettilin d timihanin kra n tikwal, tabuzeggaɣt d aṭṭan yettilin s tuget yakk deg tallit n temẓi maca yezmer ad yaɣ ula d imeqqranen, Deg useggas n 1963 ass mi id tella tadermist meqqren yiwet n tegrawt n imusnawen n ivirusen s tisselwit n iminig n Marikan John Franklin Enders tessaweṭ ad tfares tigezt mgal tabuzeggaɣt. Sin akin deg tazwara n iseggasen n 90 tigezt-a tessenger neɣ tessedres aṭṭan-a deg kra n tmura
Aɣbalu n igim n tbuzeggaɣt d tesfert-is d amdan. Tettenṭaṭ s unɣad (aṭerrec) d tuṭṭsa n tɣawsiwin anda yella ubirus-a. Seld ma ad yejji umaṭun ad yeddem affal mgal tabuzeggaɣa i tanɣa (i lebda)
Isekna[ẓreg | ẓreg aɣbalu]
Tettali tseddart n teẓɣelt n wegrud yudnen s tbuzeggaɣt i 3 wussan, anda ara ad tittaɣ tusut yekkawen d yidis d tezweɣ deg wallen-is, sin akin mi ara ad fakken 3 n wussan nni ad binent trigliwin (icamiḍen) mellulen s agensu (daxel) n yimi-s ttemcabint ar tiqqayin n tisent. Ma deg wass wis 4 d 5 ad s-tekker tezweɣ deg uglim id ibeddun s deffir n imeẓẓaɣ sin akin ad yenfufed ar wudem d tadra w ad ikemmel ar yakk tafekka
Isragen n waṭṭan d isemduyen-is[ẓreg | ẓreg aɣbalu]
Iskanen n waṭṭan d wid id yettbinen seld n mraw (10) n wussan seg unekcum n uvirus ar tfekka n umaṭun anda id igellu s tusut tagiwant d yidis amsulles (qessiḥen) d tezweɣ deg wallen yeččarayen d imeṭṭawen yerna tellent (seɛɛunt) urnan mgal tafat akken id tezmer tawla ad tali ar 41 n tseddarin
kab_Latn kab_Latn kab_Latn kab_Latn kab_Latn kab_Latn kab_Latn